યુટિલિટી ડેસ્કઃ ભારતીય માર્કેટમાં કારની ઘણી રેન્જ છે. જેમાં લો બજેટથી લઇને પ્રીમિયમ કેટેગરીની કાર સામેલ છે. લો બજેટ કારની કિંમત 2.5 લાખથી શરૂ થાય છે. જોકે આ કાર 5 સીટર હોય છે. તેવામાં જો ઘરમાં 6થી વધુ સભ્યો હોય તો 5 સીટર કાર સહ પરિવાર પ્રવાસમાં જવા માટે ઉપયોગી નીવડતી નથી. તેવામાં ઘરમાં એક સેવન સીટર કાર હોવી જરૂરી છે. ભારતમાં સેવન સીટર કારનો ક્રેઝ વધી રહ્યો છે. ભવિષ્યમાં સેવન સીટર એસયુવી પણ માર્કેટમાં આવવાની છે, જોકે કારની વાત કરવામાં આવે તો બજારમાં ઘણી મોટી રેન્જમાં સેવન સીટર કાર છે. જેમની કિંમત 3.40 લાખ રૂપિયાથી શરૂ થાય છે અને એવરેજ પણ 21 કિ.મી પ્રતિ લિટરની આસપાસ છે.